Kort før sæsonstart og klubbens tilbagevenden til grønsværen i Superligaen, meddeler Hobro IK i en pressemeddelelse, at midtbanespiller Kasper Povlsen ikke længere skal optræde i Hobro-trøjen. Kasper Povlsen har kontraktudløb den 30. juni og stopper dermed efter to år i klubben. 27-årige Kasper Povlsen kom til Hobro IK fra AGF i sommeren 2015. Siden har han nået at spille 56 kampe for Hobro IK og score fem mål. - Kasper er en glad og yderst sympatisk fyr, og det har været en fornøjelse at have ham i Hobro IK. Han har en meget professionel tilgang til tingene, og han har med den tilgang været med til at højne træningsstandarden og niveauet i klubben. Kasper har dog spillet for lidt i foråret, og derfor forlænger vi ikke aftalen, lyder det fra sportschef Jens Hammer Sørensen i pressemeddelelsen.

Opsummering:
Hobro IK forlænger ikke kontrakten med midtbanespiller Kasper Povlsen.